Lotta Aaltonen

Lotta Aaltonen (s. 29. elokuuta 1985) on suomalainen koripalloilija. Hän on pelannut kahdeksan kautta Korisliigassa ja voittanut kaksi Suomen-mestaruutta. Hän pelasi Yhdysvaltain yliopistosarjassa neljä kautta. Naisten maajoukkueessa hän on pelannut yhdeksän ottelua.

Aaltonen on raumalaisen Kaaron Roiman kasvatti. SM-sarjassa, joka nykyään on nimeltään Korisliiga, hän pelasi ensimmäisen kerran Vantaan Pussihukkien joukkueessa kaudella 2005–2006. Vuosina 2006–2010 hän pelasi Yhdysvaltain Etelä-Carolinassa Coker Collegen joukkueessa. Kauden 2010–2011 hän edusti SM-sarjassa Forssan Alkua. Kausilla 2011–2012 ja 2012–2013 hän voitti lappeenrantalaisseura Catzin joukkueessa sekä Suomen-mestaruuden että Suomen cupin.

Valmistuttuaan vuonna 2013 Lappeenrannan teknillisestä yliopistosta kauppatieteiden maisteriksi Aaltonen keskittyi työelämään ja pelasi kaksi kautta I-divisioonassa Puhuttarissa eli Vantaan Pussihukkien kakkosjoukkueessa. Vuodesta 2015 hän on edustanut Korisliigassa Espoo Basket Teamiä.

Kauden 2018–2019 päätyttyä Aaltonen on pelannut Korisliigassa runkosarja ja pudotuspelit yhteen laskien 235 ottelua. Hän on tehnyt ottelua kohden 8,6 pistettä ja ottanut 4,3 levypalloa.

Aaltonen on pelannut 18-vuotiaiden maajoukkueessa kaksi ottelua, 20-vuotiaiden maajoukkueessa kaksi ottelua ja naisten maajoukkueessa yhdeksän maaottelua.

Lähteet 

Suomalaiset koripalloilijat
Vuonna 1985 syntyneet
Elävät henkilöt